CELEX: 32007D0852
Language: mt
Date: 2007-12-13 00:00:00
Title: 2007/852/KE: Deċiżjoni tal-Kummissjoni tat- 13 ta’ Diċembru 2007 li temenda d-Deċiżjoni 2005/5/KE rigward provi u testijiet komparattivi tal-Komunità fuq żrieragħ u materjal ta’ propagazzjoni ta’ l- Asparagus officinalis skond id-Direttiva tal-Kunsill 2002/55/KE (notifikata taħt id-dokument numru C(2007) 6168) (Test b’relevanza għaż-ŻEE)

20.12.2007   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 335/57
               
            DEĊIŻJONI TAL-KUMMISSJONI
      tat-13 ta’ Diċembru 2007
      li temenda d-Deċiżjoni 2005/5/KE rigward provi u testijiet komparattivi tal-Komunità fuq żrieragħ u materjal ta’ propagazzjoni ta’ l-Asparagus officinalis skond id-Direttiva tal-Kunsill 2002/55/KE
      (notifikata taħt id-dokument numru C(2007) 6168)
      (Test b’relevanza għaż-ŻEE)
      (2007/852/KE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat id-Direttiva tal-Kunsill 2002/55/KE tat-13 ta’ Ġunju 2002 dwar it-tqegħid fis-suq ta’ żrieragħ tal-ħxejjex (1), u b’mod partikolari l-Artikolu 43(3) u (5) tagħha,
      Billi:
      
                  (1)
               
               
                  Id-Deciżjoni tal-Kummissjoni 2005/5/KE tas-27 ta’ Diċembru 2004 li tistipula l-arranġamenti għal provi u testijiet komparattivi tal-Komunità fuq żrieragħ u materjal għall-propagazzjoni ta’ ċerti pjanti ta’ speċi agrikola u veġetali u ta’ dwieli skond id-Direttivi tal-Kunsill 66/401/KEE, 66/402/KEE, 68/193/KEE, 92/33/KEE, 2002/54/KE, 2002/55/KE, 2002/56/KE u 2002/57/KE għas-snin 2005 sa l-2009 (2) tistipula l-arranġamenti għall-provi u testijiet komparattivi li jridu jsiru skond id-Direttiva tal-Kunsill 2002/55/KE rigward l-Asparagus officinalis mill-2005 sa l-2009.
               
            
                  (2)
               
               
                  Il-korp responsabbli biex isiru dawk il-provi u t-testijiet informa lill-Kummissjoni li x-xogħol mexa ‘l quddiem ħafna iktar malajr milli kien mistenni u li, minħabba żvilupp xieraq ta’ pjanti li kienu qed jiġu osservati matul is-snin 2005 sa l-2007, issa huwa qed jistenna li l-osservazzjonijiet relevanti kollha meħtieġa mis-sejħa għal proġetti ppubblikata fil-21 ta’ Ġunju 2004 (3) ikunu lesti sa l-aħħar ta’ l-2008 minflok l-2009. Huwa qal li bħala riżultat ta’ dan l-ispejjeż eliġibbli se jkunu inqas minn dak li kien oriġinarjament stmat, filwaqt li l-ispejjeż fl-2008 se jkunu ogħla.
               
            
                  (3)
               
               
                  Ibbażat fuq dawk il-fatti, il-korp responsabbli ppreżenta proposta għal kalkolu ġdid ta’ l-ispejjeż eliġibbli u tal-kontribuzzjoni tal-Komunità.
               
            
                  (4)
               
               
                  Konsegwentement, in-nefqa eliġibbli u l-kontribuzzjoni tal-Komunità għandha tkun addattata.
               
            
                  (5)
               
               
                  Għalhekk id-Deċiżjoni 2005/5/KE għandha tiġi emendata skond dan.
               
            
                  (6)
               
               
                  Il-miżuri stipulati f’din id-Deċiżjoni huma skond l-opinjoni tal-Kumitat Permanenti għaż-Żrieragħ u l-Materjal ta’ Propagazzjoni għall-Agrikoltura, l-Ortikultura u l-Foresterija,
               
            ADOTTAT DIN ID-DEĊIŻJONI:
      Artikolu 1
      Id-Deċiżjoni 2005/5/KE hi emendata kif ġej:
      
                  (1)
               
               
                  Fl-ewwel paragrafu ta’ l-Artikolu 1, il-kelma “2009” tinbidel bil-kelma “2008”.
               
            
                  (2)
               
               
                  Fl-ewwel paragrafu ta’ l-Artikolu 3, il-kelma “2009” tinbidel bil-kelma “2008”.
               
            
                  (3)
               
               
                  L-Anness huwa emendat skond l-Anness ta’ din id-Deċiżjoni.
               
            Artikolu 2
      Din id-Deċiżjoni hija indirizzata lill-Istati Membri.
      
         Magħmula fi Brussell, 13 ta’ Diċembru 2007.
         
            
               Għall-Kummissjoni
            
            Markos KYPRIANOU
            
               Membru tal-Kummissjoni
            
         
      
      
         (1)  ĠU L 193, 20.7.2002, p. 33. Id-Direttiva kif l-aħħar emendata bid-Direttiva tal-Kummissjoni 2006/124/KE (ĠU L 339, 6.12.2006, p. 12).
      
         (2)  ĠU L 2, 5.1.2005, p. 12.
      
         (3)  http://europa.eu.int/comm/food/plant/call2004/index_en.htm
      
         ANNESS
         L-Anness għad-Deċiżjoni 2005/5/KE huwa emendat kif ġej:
         
                     (1)
                  
                  
                     It-tabella bit-titolu “Provi u testjiet li jridu jsiru fl-2009” titħassar.
                     “Provi u tesijiet li jridu isiru fl-2008
                     
                                 Speċi
                              
                              
                                 Korp Responsabbli
                              
                              
                                 Kundizzjonijiet li jridu jiġu Valutati
                              
                              
                                 Numru ta’ Kampjuni
                              
                              
                                 Spejjeż eliġibbli
                                 (EUR)
                              
                              
                                 Kontribuzzjoni finanzjarja massima tal-Komunità (ekwivalenti għal 80 % ta’ l-ispejjeż eliġibbli)
                                 (EUR)
                              
                           
                                 Asparagus officinalis (*)
                                 
                              
                              
                                 BSA Hannover (D)
                              
                              
                                 Identità tal-varjetà u l-purità (fir-raba’)
                                 Kwalità esterna taż-żerriegħa (laboratorju)
                              
                              
                                 100 
                              
                              
                                 43 495 
                              
                              
                                 34 794 
                              
                           
                                 Spiża totali
                              
                              
                                 34 794 
                              
                           
               
                     (2)
                  
                  
                     It-tabella bit-titolu “Provi u testjiet li jridu jsiru fl-2009” titħassar.
                  
               
            (*)  Provi u testijiet li jdumu aktar minn sena.”